લગભગ પોણા કલાક પછી ‘સેવાન ટ્રી’નું છેલ્લું સ્ટૉપ આવી ગયું. અહીં પૂરી બસ ખાલી ગઈ. અમે પણ બસમાંથી નીચે ઊતર્યા. નીચે ઊતરતી વખતે સંજયે અમને નીચે ઊભા રહેવા માટે સંકેતથી કહ્યું. બસને પાર્કિંગમાં મૂકીને તે અમારી પાસે આવ્યો. મેં તેને કહ્યું કે આ જ બસમાં અમારે પાછા જવાનું છે. ‘ભલે હકારમાં ડોકું હલાવતાં તેણે કહ્યું : ‘દેઢ બજે બસ યહાંસે નિકલેગી. આપ થોડા ઘૂમ-ફિરકે આઓ. સાથમેં ચાય પીતે હૈ….’ પછી મારી પત્ની સામે જોઈને, હાથ જોડીને એ બોલ્યો : ભાભીજી, કબૂલ….?